b'\n_START_ARTICLE_\nHuemulo projektas\n_START_PARAGRAPH_\nHuemulo projektas (isp. Proyecto Huemul) \xe2\x80\x93 slaptas projektas, vykdytas austr\xc5\xb3 mokslininko Ronald Richter ir remtas Argentinos vyriausyb\xc4\x97s, vadovaujamos Chuano Perono. 1948 m. Richteris \xc4\xaftikino Peron\xc4\x85, kad jis gal\xc4\xafs atlikti branduolin\xc4\x99 sintez\xc4\x99 i\xc5\xa1 li\xc4\x8dio-deuterio reakcijos, ko dar nepavyko atlikti n\xc4\x97 vienai \xc5\xa1aliai. Atlikus reakcij\xc4\x85, b\xc5\xabt\xc5\xb3 galima gaminti pigi\xc4\x85 elektros energij\xc4\x85. \xc5\xa0iam projektui reik\xc4\x97jo itin auk\xc5\xa1tos temperat\xc5\xabros ir i\xc5\xa1skirtini\xc5\xb3 fizini\xc5\xb3 s\xc4\x85lyg\xc5\xb3. Huemulo projektui skirta 62 mln. pes\xc5\xb3. II pasaulinio karo metu vokie\xc4\x8di\xc5\xb3 mokslininkai Walther Gerlach ir Kurt Diebner atliko daug eksperiment\xc5\xb3 su deuteriu. Jais remdamasis Richteris prad\xc4\x97jo darbus. 1949 m. Huemulo saloje (Nauel Uapio e\xc5\xbeere) esan\xc4\x8dioje laboratorijoje prad\xc4\x97ti laboratoriniai darbai. 1951 m. kovo 24 d. Richteris informavo Peron\xc4\x85, kad eksperimentai buvo s\xc4\x97kmingi. Ta\xc4\x8diau Richterio lydinys nebuvo vyk\xc4\x99s. Jis, vykdydamas sintez\xc4\x99, neatsi\xc5\xbevelg\xc4\x97 \xc4\xaf kai kuriuos faktorius ir \xc4\xafv\xc4\x97l\xc4\x97 klaid\xc5\xb3. 1948 m. Argentinos ekonomika klest\xc4\x97jo, tod\xc4\x97l \xc5\xa1alis gal\xc4\x97jo leisti pinigus \xc5\xa1iam brangiam projektui. 1955 m. rugs\xc4\x97j\xc4\xaf, nuvertus Peron\xc4\x85, naujoji vald\xc5\xbeia projekt\xc4\x85 nutrauk\xc4\x97._NEWLINE_Nors \xc5\xa1is projektas ir nebuvo plataus masto ar itin s\xc4\x97kmingas, ta\xc4\x8diau tai buvo pirmas kartas, kai valstyb\xc4\x97 vykd\xc4\x97 atominius bandymus taikiais tikslais. Ir dabar i\xc5\xa1lik\xc4\x99 labaratorijos griuv\xc4\x97siai Huemulo saloje, o gretimame Barilo\xc4\x8d\xc4\x97s mieste ir dabar vykdomi branduoliniai tyrimai.'